**Ministru kabineta noteikumu projekta “Grozījumi Ministru kabineta 2006.gada 24.janvāra noteikumos Nr. 74 “Latvijas civilo ekspertu dalības starptautisko organizāciju vadītajās starptautiskajās civilajās misijās konsultatīvās padomes nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2006.gada 24.janvāra noteikumos Nr. 74 “Latvijas civilo ekspertu dalības starptautisko organizāciju vadītajās starptautiskajās civilajās misijās konsultatīvās padomes nolikums””(turpmāk – Noteikumu projekts) izstrādāts saskaņā ar [Valsts pārvaldes iekārtas likuma](http://likumi.lv/ta/id/63545-valsts-parvaldes-iekartas-likums) [13.pantu](http://likumi.lv/ta/id/63545-valsts-parvaldes-iekartas-likums#p13). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir aktualizēt iestāžu sarakstu, kuru pārstāvji darbojas Konsultatīvajā padomē. Ņemot vērā, ka Konsultatīvajā padomē notiek informācijas un viedokļu apmaiņa, taču netiek pieņemti lēmumi, Noteikumu projektā paredzēt svītrot normas, kas paredz Konsultatīvās padomes lēmumu pieņemšanas procedūru.  Vairākas Ministru kabineta noteikumu Nr. 74 “Latvijas civilo ekspertu dalības starptautisko organizāciju vadītajās starptautiskajās civilajās misijās konsultatīvās padomes nolikums” (turpmāk – Noteikumi) 5.punktā minētās iestādes ir izteikušas vēlmi nedeleģēt pastāvīgus pārstāvjus darbam Konsultatīvajā padomē. Ekonomikas ministrijas un Valsts kancelejas lēmumu nepiedalīties Konsultatīvajā padomē apliecina Ekonomikas ministrijas 2015.gada 13.oktobra vēstule Nr. 51-2-8117 un Valsts kancelejas 2012.gada 17.decembra e-pasta vēstule, kas nosūtīta, izmantojot DAUKS aprites sistēmu. Finanšu ministrija 2010.gada 19.jūnija vēstulē Nr.  3-2-08/5259 norādījusi, ka turpmāk Konsultatīvajā padomē darbosies Valsts ieņēmuma dienesta pārstāvis.  Minēto iestāžu pārstāvjus ir iespējams pieaicināt Konsultatīvās padomes sēdēs uz *ad hoc* bāzes saskaņā ar Noteikumu 11.4.apakšpunktu. Noteikumu 5.11. apakšpunktā minētā Valsts civildienesta pārvalde ir likvidēta. Līdz ar to nepieciešams svītrot atsauci uz augstāk minētajām iestādēm Noteikumu 5.punktā no Konsultatīvajā padomē pārstāvēto iestāžu saraksta.  Ņemot vērā, ka Konsultatīvā padome ir viedokļu un informācijas apmaiņas formāts, kur nepieņem lēmumus balsojot, nepieciešams svītrot noteikumu 13., 14.punktu un redakcionāli precizēt 15.punktu, svītrojot vārdus “un pieņemtos lēmumus”.  Savukārt Valsts ieņēmumu dienests un Neatliekamās medicīniskās palīdzības dienests pastāvīgi līdz šim ir piedalījušās Konsultatīvajā padomē kā pieaicinātās institūcijas saskaņā ar Noteikumu 11.4.punktu un deleģē savus pārstāvjus dalībai Konsultatīvajā padomē. |
| 3. | Projekta izstrādē iesaistītās institūcijas | Ārlietu ministrija. |
| 4. | Cita informācija | Nav. |

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | Pēc noteikumu projekta apstiprināšanas būs nepieciešams izdot jaunu Ministru prezidenta rīkojumu, kas aizstās Ministru prezidenta 2013.gada 6.augusta rīkojumu Nr. 292 “Par Latvijas civilo ekspertu dalības starptautisko organizāciju vadītajās starptautiskajās civilajās misijās konsultatīvās padomes personālsastāvu” (turpmāk – Rīkojums). |
| 2. | Atbildīgā institūcija | Ārlietu ministrija |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Saskaņā ar Rīkojumu Konsultatīvajā padomē iesaistītās institūcijas: Ārlietu ministrija, Aizsardzības ministrija, Iekšlietu ministrija, Satiksmes ministrija, Tieslietu ministrija, Veselības ministrija, Ģenerālprokuratūra, Neatliekamās medicīniskās palīdzības dienests, Valsts ieņēmumu dienests. |
| 2. | Projekta izpildes ietekme uz pārvaldes institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Dalību Konsultatīvajā padomē Konsultatīvās padomes sastāvā iekļautās institūcijas nodrošinās esošo funkciju un uzdevumu ietvaros. |
| 3. | Cita informācija | Nav. |

*Anotācijas II, III, V un VI sadaļa – projekts šīs jomas neskar.*

Ārlietu ministrs E.Rinkēvičs

Vīzē: Valsts sekretāra p.i. I.Skujiņa

15.04.2016., 15:15

499

I.Jansone

ĀM Starptautisko operāciju un

krīžu noregulējuma nodaļas

padomniece

67016377, [inga.jansone@mfa.gov.lv](mailto:inga.jansone@mfa.gov.lv)